% category: unknown
\chapter{Rød flamme (Litium i metanol)}
\label{Rodflamme}(Forbrenning av metanol løsning med litiumklorid)\\
\index{Forbrenning av metanol \\ løsning med litiumklorid|textbf}
\index{Rød flamme}


\section*{Innledning}
De aller fleste er enige om at den intenst karmosinrøde
flammefargen som den blanke sirupsaktige væsken ved antenning gir,
godt kunne være en materialisering av en fargeelskende pyromans
ønskedrøm. Den nydelige flammefargen skyldes alkalimetallet
litium.


\section*{Framgangsmåte}
Løsningen som skal antennes kan lages meget enkelt ved å mette
mest mulig vannfri metanol med litiumklorid. Metanolen blir, når
den er mettet, seigt flytende og klar av utseende. Litiumkloriden
løses så godt i metanol at det endog skjer under varmeutvikling.
Ser en på litiumkloriden som et salt, så er det forbausende, men
viser seg at bindinger i litiumsalter har en nokså sterk kovalent
karakter i motsetning til de andre alkali metallenes salter.\\
\newline
Kalium og natriumsaltene er for eksempel av mye sterkere
ionebindings karakter. Det er en fordel å antenne væsken i en
metallkork eller liknende av metall. Det er viktig å ha god
oksygentilførsel. Da får flammen maks farge. Spor av natrium vil
kunne ødelegge rødfargen på flammen med den mer intense og
karakteristiske gule natriumfargen.\\
For å få størst effekt av hele forsøket kan også forsøkene grønn
flamme og gul flamme brukes som kontrast til den røde flammen. Se
innholdsfortegnelsen. Særlig effektfult er dette i et halvmørkt
rom.


\section*{Teori}
Energien (varmen) som metanolen gir fra seg ved forbrenning blir
absorbert av noen litiumatomer, som blir eksitert - senere faller
disse atomene energimessig ned i grunntilstand igjen. Når dette
skjer sendes den absorberte energien ut igjen i form av rødt
lys.\\
\newline
LiCl $\rightarrow$ LiCl (l) $\rightarrow$ LiCl (g) $\rightarrow$
Li$^{+}$ + Cl$^{-}$ $\rightarrow$ Li$^{\ast}$ + Cl$^{\ast}$
$\rightarrow$ Li + Cl + hf (rødt lys)
\par\hspace{7mm} $\bigtriangleup$\hspace{12mm} $\bigtriangleup$\hspace{13mm}
$\bigtriangleup$\hspace{22mm}eksiterte
\par\hspace{66mm} atomer\\



\section*{Tips}
Litiumklorid kan lages av apotekvaren litiumkarbonat ved
behandling med saltsyre og påfølgende inndamping.\\
\newline
Li$_{2}$CO$_{3}$ + 2HCl = 2LiCl + H$_{2}$O + CO$_{2}$ (g)
$\uparrow$


\section*{Forsiktig}
Forsiktighet må utvises ved bruk av metanol da dampene i store
konsentrasjoner er giftige. Selve væsken kan føre til blindhet
eller døden ved konsumering. I undervisningssituasjon er det vel
verdt å vise til forskjellen med hensyn til giftighet mellom
vanlig sprit/etanol og metanol eller tresprit.\\
Navnet $"$tresprit$"$ har nok ført til mange skjebnesvangre
misforståelser!
\index{Litiumkarbonat}


\section*{Utstyr og kjemikalier}
\begin{itemize}[noitemsep]
  \item Litiumklorid, LiCl \index{Litiumklorid, LiCl} \index{LiCl}
  \item Metanol, CH$_{3}$OH \index{Metanol, CH$_{3}$OH} \index{CH$_{3}$OH}
\end{itemize}

\nocite{jynge}

\printbibliography
